તા. ૧૧/૦૭/૨૦૧૬ ના રોજ બાલુભાઈ પર બાજુના ગામ બેડીયામાંથી ફોન આવેલ અને આહીર નાજાભાઈ દાનાભાઈની ગાય પર સિંહે હુમલો કરીને મારી નાખેલ છે તેમ જણાવી ત્યાંથી મૃત ગાય લઇ જવા કહેલ. ત્યાંથી ગાય લઈને સમઢીયાળા પરત આવ્યા બાદ થોડી વારમાં બાજુના જ ગામ મોતીસરા માંથી પણ જીવાભાઈ કોળીનો ફોન આવેલ અને પોતાની ગાય મરી ગઈ છે તેમ જણાવેલ. તેથી બાલુભાઈ સરવૈયાએ પોતાના દીકરાને મરેલી ગાયો લઇ આવવા જણાવેલ. આમ વારાફરતી બંને ગામોમાંથી બાલુભાઈ સરવૈયાના પુત્ર વશરામભાઇ સરવૈયા મૃત ગાયો લઇ આવેલ અને મોટા સમઢીયાળાથી થોડે દુર અવાવરું જગ્યાએ સીમમાં આશરે ૧૦ વાગ્યાની આસપાસ સરવૈયા વશરામભાઈ, રમેશ સરવૈયા, બેચરભાઈ સરવૈયા તથા અશોકભાઈ સરવૈયા લાવેલ મૃત ગાયોનું ચામડું ફાડતા હતા.